**3ο  & 4ο ΔΗΜΟΤΙΚΑ ΣΧΟΛΕΙΑ ΝΕΟΥ ΨΥΧΙΚΟΥ**

Νέο Ψυχικό, 26/2/2021

**ΑΝΑΚΟΙΝΩΣΗ**

**Εγγραφές μαθητών για το σχολικό έτος 2021-20212**

Αγαπητοί Γονείς & Κηδεμόνες,

Σύμφωνα με την υπ’ αριθμ. Φ.6/22511/Δ1, 25/2/2021 εγκύκλιο του ΥΠΑΙΘ, σχετικά με τις «Εγγραφές μαθητών και μαθητριών για το σχολικό έτος 2021-2022», οι αιτήσεις εγγραφών θα πραγματοποιηθούν από **1 έως 20 Μαρτίου 2021**

Κατά το σχολικό έτος **2021-2022** στην **Α’ Τάξη** του Δημοτικού Σχολείου θα φοιτήσουν οι μαθητές/τριες που γεννήθηκαν από **1-1-2015 έως και 31-12-2015.** (Εγγραφές μετά την 20η Μαρτίου θεωρούνται εκπρόθεσμες και χρειάζονται την έγκριση του Διευθυντή/τριας Πρωτοβάθμιας Εκπαίδευσης.)

**ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

**α**. **Πιστοποιητικό γέννησης Δήμου ή Κοινότητας**. Διευκρινίζεται ότι για την εγγραφή των μαθητών/τριών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς** αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘ (Φ.6/498/57863/Δ1/06.04.2016) Οι αλλοδαποί/ές μαθητές/τριες εγγράφονται στην Α’ τάξη με ληξιαρχική πράξη γέννησης ή ομοειδές πιστοποιητικό επίσημα μεταφρασμένο.

**β.** Επίδειξη του **Βιβλιαρίου Υγείας του Παιδιού** (Β.Υ.Π.) ή προσκόμιση άλλου στοιχείου, στο οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών

**γ**. **Το Ατομικό Δελτίο Υγείας Μαθητή**, σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΑΙΘ (Α.Δ.Υ.Μ.) Το σχετικό έντυπο θα δοθεί από το σχολείο.

**δ**. **Αποδεικτικό στοιχείο** από το οποίο διαπιστώνεται η **διεύθυνση κατοικίας του μαθητή/τριας.**

σύμφωνα με τα **όρια της σχολικής περιφέρειας**  και εντός των οικοδομικών τετραγώνων που περικλείονται από τις οδούς: ΒΑΣ. ΔΗΜΗΤΡΙΟΥ - ΑΓΓ. ΣΙΚΕΛΙΑΝΟΥ - ΣΤΡ.ΜΑΚΡΥΓΙΑΝΝΗ – ΧΑΡΙΤΩΝΙΔΟΥ - ΜΕΣΟΓΕΙΩΝ-ΚΑΤΕΧΑΚΗ – ΚΗΦΙΣΙΑΣ - ΒΑΣΙΛΕΙΟΥ ΔΗΜΗΤΡΙΟΥ

Σε περίπτωση **έλλειψης πιστοποιητικού μόνιμης κατοικίας**, γίνεται αποδεκτό οποιοδήποτε στοιχείο από το οποίο φαίνεται η διεύθυνση κατοικίας του μαθητή παρ. 4 και 14, άρθρο 7του Π.Δ. 79/2017 (ΦΕΚ 109Α), όπως τροποποιήθηκε με το άρθρο 23 του Ν. 4559/2018 (ΦΕΚ 142Α) εφαρμόζοντας την αρχή της επιείκειας.

**ε. Βεβαίωση Φοίτησης Νηπιαγωγείου και Πιστοποιητικό Φοίτησης Νηπιαγωγείου για την εγγραφή**

**στο Δημοτικό.** (Μέχρι την ημερομηνία έκδοσης του «Πιστοποιητικού φοίτησης», το νηπιαγωγείο εκδίδει «Βεβαίωση Φοίτησης» η οποία θα προσκομιστεί από τον γονέα ή τον κηδεμόνα του/της μαθητή/τριας για την εγγραφή του/της στο δημοτικό.)

**ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

Οι μαθητές/τριες της Α΄ τάξης, μπορούν να εγγράφονται στο προαιρετικό **Ολοήμερο Πρόγραμμα** κατόπιν σχετικής αίτησης-δήλωσης των γονέων/κηδεμόνων τους, **χωρίς προϋποθέσεις** σύμφωνα με τη με αρ. πρωτ. 118139/Δ1/9-9-2020 Υ.Α.(Β 3838). Το σχετικό έντυπο θα δοθεί από το σχολείο.

Δικαίωμα συμμετοχής στο τμήμα **Πρωινής Ζώνης (07:00-08:00)** έχουν μαθητές οι οποίοι είναι εγγεγραμμένοι και φοιτούν στο ολοήμερο πρόγραμμα.

**Οι εγγραφές**  θα πραγματοποιούνται είτε **κατόπιν συνεννοήσεως,** είτε **από 12.00 έως 14.00 καθημερινά, δεδομένων των ιδιαιτέρων συνθηκών και την τήρηση των αναγκαίων μέτρων για τον περιορισμό της διασποράς του COVID-19,** όπως αυτά έχουν ανακοινωθεί από τον Εθνικό Οργανισμό Δημόσιας Υγείας(Ε.Ο.Δ.Υ.) (**https://eody.gov.gr/loimoxi-apo-to-neo-koronoio-covid-19-odigies-profylaxis-gia-to-koino/ & https://eody.gov.gr/covid-19-odigies-gia-ti-chrisi-maskas-apo-to-koino/**)

**ΕΠΙΚΟΙΝΩΝΙΑ**

3ου Δ. Σ. Νέου Ψυχικού: 210 6715210 ή [mail@3dim-n-psych.att.sch.gr](mailto:mail@3dim-n-psych.att.sch.gr)

4ου Δ. Σ. Νέου Ψυχικού: 210 6710275 ή [mail@4dim-n-psych.att.sch.gr](mailto:mail@4dim-n-psych.att.sch.gr)

Οι εγγραφές μαθητών/τριών στα συστεγαζόμενα σχολεία πραγματοποιούνται σύμφωνα με τη παράγραφο 16 του άρθρου 7 του ΠΔ 79/2017 (Α 109). Κατά τις εγγραφές των μαθητών/τριών τα συστεγαζόμενα σχολεία θεωρούνται ως ένα σχολείο.

**Είμαστε στη διάθεσή σας για κάθε πληροφορία και συνεργασία.**

Οι Διευθύντριες των Σχολείων

ΕΙΡΗΝΗ ΚΑΤΣΑΛΗ ΓΑΛΗΝΗ ΜΠΕΝΕΤΑΤΟΥ